
PROME MINISTER 


NA BIENESTAR DI NOS MUCHANAN 


Scol Soeur Juliette a habri aña escolar cu 38 airco nobo 


| De * da | LÁ 
Aruba por a tuma nota, via un conferencia di prensa di Gobierno, 
cu e proyecto tan anhela di instala airco na Scol Soeur Juliette 
a wordo finalisa. Tabata na Juni 2022, cu Prome Minister 
Evelyn Wever-Croes hunto cu Minister di Enseñansa Endy 
Croes a bishita e scol, y a haci un promesa, di haci tur loke ta 
na nan alacanse pa logra cu e scol aki por haya su airconan. 
Esaki sigur no tabata un trabou facil, pero cu dedicacion y 
positivismo, awe a logra cu e docentenan y muchanan por a 
habri un aña escolar nobo cu airco den nan klas, 


Prome Minister a expresa di ta sumamente contento cu un 
biaha mas, Gobierno por a yuda cumpli soño di un scol. Esaki 
sigur ta un momento di hopi emocion pa e docentenan y 
muchanan, ya cu pa hopi aña, nan mester a duna y tuma les 
den klasnan cu tabata hopi calor. Especialmente ultimo tempo 
cu e clima a cambia y e calor ta inmenso. Despues di hopi 
espera y retonan, awe e scol ta goza di 38 airco nobo cu a 
wordo instala pa asina alivia e calor, y haci e ambiente den 
klas uno hopi mas agradabel. 


Premier Wever-Croes ta gradici na prome luga, Minister 
Endy Croes pa su gran esfuerso y dedicacion na bienestar 
di enseñansa. Tambe na cabesante saliente Sra. Joselyne 
Oduber - Jacobs cu tabata e motor tras di e proyecto aki, y tur e 


docentenan y alumnonann pa nan pasenshi pa cu proyecto aki 
por a keda cla. E ta Gabinete Wever-Croes Il su compromiso 
pa traha na bienestar di nos muchanan, y nos maestronan, cu 
ta e motor pa guia nos yiunan pa mayan nan tin un miho futuro. 
"Mi ta sumamente agradeci na tur esnan cu a haci e soño aki 
posibel. Mi ta desea e muchanan, maestronan y e cabesante 
nobo sra. Nathalie Chung hopi exito pa cu e aña escolar 2023- 
2024" Prome Minister a expresa. 

Un pabien y danki na tur cu ta labora den nos 
. . . . l 
sistema di aviacion! ® 


Gabinete Wever Croes || 


Gobierno di Aruba 

OTRO PROGRAMA INFORMATIVO TOCANTE 


VW avaro 


Minister Xiomara ta informa cu e Serie di Programa informativo 
tocante sclavitud ta continua. Esaki ta den cuadro di e 160 
Afia di Conmemoracion di Abolicion di sclavitud den Reino 
Hulandes. E biaha aki e programa ta trata historia di migracion 
di catibo na Aruba. 


Archivo Nacional Aruba (ANA) ta e departamento cu ta warda 
y cuida nos archivonan, documentonan, potretnan, videonan, 
cu tin un balor historico pa nos Pais Aruba. ANA tin un gran 
cantidad di archivo di tempo di sclavitud na Aruba, pruebanan 
cu na Aruba tabatin catibo. Nos expertonan na ANA ta analisa 
y interpreta e archivonan aki y a acumula storia di e catibonan 

HISTORIA DI SCLAVITUD NA ARUBA 
. a E TI Fa. 


cu tabata residencia akinan. 


Edric Croes, Hefe di conservacion y preservacion di archivo 
na Archivo Nacional Aruba ta bay comparti cu nos un storia 
cu ta cubri varios aspecto di tempo di sclavitud na Aruba. Un 
storia cu a wordo compila door di analisa varios archivo. 


Minister Xiomara ta invita pueblo en general pa 
sintonisaTelearuba dialuna, dia 21 di augustus pa 7’or di anochi 
y DiarioTV, diamars dia 22 di augustus 2023 pa 8'or di anochi 
pa otro programa informativo di historia di sclavitud na Aruba. 

MINISTER MADURO TA FELICITA MARLENE 
LAMPE KENDE A CUMPLI 45 AÑA DEN 
SERVICIO DI GOBIERNO 


Recientemente, sra. Rhoda Marlene Lampe, miho conoci como 
Marlene, a celebra 45 aña den servicio di Gobierno di Aruba, 
trahando na Departamento di Cultura. Pa e bunita ocasion 
aki Minister Maduro a repasa hunto cu Marlene, su famia y 
coleganan, e trabounan haci pa Marlene cu hopi dedicacion y 
amor na bienestar di cultura di Aruba. 


Na un edad hoben Marlene a cuminsa traha dia 9 di augustus 
1978 y a haya e oportunidad unico pa cuminsa traha hunto 
cu e legendario Hubert 'Lio' Booi (d.f.m.), den e organisacion 
nobo cultural e tempo eynan, Instituto di Cultura (ICA). E 
organisacion aki a nace pa fortalece aprecio pa e balornan 
cultural di nos isla. Eynan Marlene a cuminsa como 'schrijver' y 
a traha cu varios artista local, artesano y actor, cu e inspiracion 
y guia di Lio Booi. Marlene semper a aprecia e contribucion 
di e legendario Lio Booi na su desaroyo y ta anima pa sigui 
promove e identidad cultural di Aruba. 


Pa Marlene, sutrabou den cultura nota solamente un obligacion, 
pero ta un pasion y amor grandi pa su isla. Marlene a sa di 
desaroya su mes pa asina lidera varios proyecto y a forma 
parti di varios actividad pa promove e cultura di Aruba. Marlene 
tabata un di e personanan cu tabata yuda organisa Watapana 
Festival cu a bira despues Bon Bini Festival. Marlene a forma 
parti tambe di SAC guiando Aruba su Carnaval y a yuda tambe 
den e organisacion di Aruba Jazz and Latin Festival. 


Cu tempo Marlene tambe a conoce e cambionan cu a hiba na 
Departamento di Cultura manera nos conoce awendia. Na aña 
2008, Instituto di Cultura a bira Departamento di Cultura Aruba 
(DCA) y Marlene a keda asigna pa coordina diferente proyecto 
den seccion di Implementacion. Den e ultimo añanan, Marlene 
tabata tin na su encargo pa organisa e actividad di 'San Juan 
Dera Gay’ pa e scolnan preparatorio y basico. Marlene a 
colabora tambe cu su coleganan di Seccion di Implementacion 
di DCA pa organisa e proyectonan di Arte di Palabra, Gang di 
Arte, Contacto Cultural y diferente proyecto di e GO- y NGO- 


nan. Marlene tabata miembro tambe di Comision Celebracion 
Dianan Nacional (CCDN). Marlene tin un trayectoria largo di 
trabou na bienestar di Aruba su Cultura cu ta di aprecia, y awo 
na october Marlene lo ta bahando cu su pensioen bon mereci. 


Minister Maduro, den nomber di Gobierno di Aruba, ta felicita 
y gradici Marlene pa e 45 aña dedica na un trabou cu amor y 
pasion pa Aruba su cultura. E mandatario ta desea Marlene tur 
clase di exito. y ta record'e cu Departamento di Cultura Aruba 
semper lo ta su cas. 


PA FORTIFICA MANE 

Geoffrey Weer 


MINISTER 

DESAROYO SOSTENIBEL MESTER BIN CU 
MECANISMONAN NECESARIO 


Recientemente Minister Wever den colaboracion cu Comision 
Nacional di Sustainable Development Goals, Comision SDG, 
a organisa tres mainta di sesion di trabou pa conduci un 
evaluacion (nulmeting) di e mecanismonan cu Aruba tin pa 
avansa coherencia den maneho pa desaroyo sostenibel. 
Desaroyo sostenibel ta consisti di tres dimensionan, esta e 
aspecto economico, social y medio-ambiental. Ta esencial pa 
crea e harmonia y integracion den su totalidad pa por avansa 
sosteniblemente. Ta importante pa segura cu maneho ta 
coherente y cu e diferente sector ta yuda otro y no ta traha 
contra otro. 


Obhetivo di e evaluacion ta pa haya sa unda Aruba ta para 
actualmente y bin cu recomendacionnan den un plan di accion 
pa mehora e mecanismonan actual, mientras ta desaroya 
mecanismonan nobo unda ta necesario. E evaluacion ta den 
cuadro di meta 17.14 di SDGs, esta, “fortifica coherencia 
den maneho pa desaroyo sostenibel” y a wordo haci usando 
e metodologia prescribi pa Nacionnan Uni den cuadro di e 
indicador pa e midi e meta aki. 


E 'scope' di e evaluacion ta regarda e siguiente temanan: 
institucionalisacion di compromiso politico; consideracionnan 
riba termino largo; coordinacion inter-ministerial y cross- 
sectoral; proceso participativo; integracion di e tres 
dimensionan di desaroyo sostenibel y analisis di e efectonan 
di maneho y alineamento/coherencia den maneho; monitoreo 
y raportahe di coherencia den maneho; recursonan financiero 
y instrumentonan financiero. 


Pa fortifica coherencia den maneho pa desaroyo sostenibel tin 
mester di mecanismonan (procesonan y sistemanan) efectivo 
pa por efectua esaki continuamente. Mehoracion di maneho 
abase di mecanismonan efectivo ta un proceso compleho cu 
ta regarda e manera di traha di gobierno den su totalidad. 

Mirando e complehidad di esaki, resultado di mehoracion di 
e mecanismonan lo ta a termino largo pa cual lo traha cu un 
‘phased-approach’ den cual lo cuminsa traha riba e fundeshi 
necesario a corto plaso pa por realisa e metanan a largo plaso. 


E nivel mas basico di coherencia den maneho ta pa identifica 
e compromisonan (trade-offs) y mitiga impacto negativo entre 
diferente sectornan. Na un nivel mas ambicioso, coherencia 
den maneho ta fortifica sinergianan cu ta reinforsa otro y segura 
cu e maneho ta uno cu por wordo implementa, y sostenibel 
na mes momento. Esaki tur tumando den consideracion e 
perspectiva di e stakeholders concerni. 


E evaluacion di a wordo haci bou guia di Ministerio di 
Asuntonan Economico, Comunicacion y Desaroyo Sostenibel, 
den colaboracion cu e Comision di SDG. E Comison di SDG 
ta un comision inter-departamental y inter-ministerial y a haci 
recomendacion con por mehora mecanismonan pa avansa 
coherencia den maneho pa desaroyo sostenibel. 


Presente na e sesionann tabata: Directie Buitenlandse 
Betrekkingen; Directie Economische Zaken, Handel en 
Industrie; Directie Natuur en Milieu; Directie Sociale 
Zaken, Directie Onderwijs, Directie Arbeid en Onderzoek; 
Centraal Bureau Statistiek; Directie Financién; UNESCO- 
Aruba; representante di Ministerie van Algemene Zaken, 
Overheidsorganisatie, Innovatie, Ruimtelijke Ontwikkeling en 
Infrastructuur; y representante di Ministerie van Economische 
Zaken, Communicatie en Duurzame Ontwikkeling. 


E meta ta pa abase di e resultado di e evaluacion y e 
recomendacionnan haci, pa cuminsa un trayecto pa desaroya 
un plan di accion pa mehora e coherencia den maneho pa 
desaroyo sostenibel. 


“Coherencia den e dimensionan di desaroyo sostenibel tin 
su complehidad y mester como base mecanismonan efectivo 
pa mehora coherencia den maneho pa desaroyo sostenibel. 
Colaboracion entre departamentonan y colaboracion inter- 
ministerial ta esencial den esaki. Nos a cuminsa encamina 
e trayecto pa traha riba e mecanismonan gubernamental pa 
mehora e maneho di desaroyo sostenibel. Esaki ta un proceso 
cu lo duna resultado long-term, pero pa cual e prome stapnan 
mester wordo tuma awo”, minister Wever a duna di comenta. 

MINISTER 

Prome biaha cu Aruba a participa den mundial di para-ciclismo 


Ridderstap na aeropuerto Reina Beatrix. Na su yegada Edgar 
a wordo ricibi pa su famia- y amistadnan cu yen di alegria y 
entusiasmo. Edgar ta un multi- atleta cu ta practica e disciplina 
di ciclismo, “mountain bike” y triatlon. Sin duda Edgar ta un 
inspiracion y ehempel pa nos comunidad. Recientemente, 
Edgar a competi na e mundial di para- ciclismo UCI World 
Championships 2023 cu a tuma luga Glasgow, Escosia. 


Un total di 15 pais y 25 atleta a participa. Ta prome biaha 
cu Aruba a participa den un competencia mundial di para — 
ciclismo di e magnitud aki. Edgar a comparti su experencia na 
e campeonato mundial aki. Sigur un competencia inolvidabel y 
un experencia unico unda cu Edgar a siña hopi di dje. Segun 
Edgar a indica e no tabata un competencia facil, door cu nos 
no ta custuma cu e diferente condicionnan di clima, entre 
otro, tabata hopi friu, hopi awasero y tabatin hopi sero. Sigur 
imposibel e no tabata pa Egdar cu no a para y a sigui te final. 
Edgar a logra caba su recorido di 66 km den bon tempo. 


Minister Endy Croes ta felicita Egdar Ridderstap cu e hazaña 
aki na e competencia di UCI World Championships 2023. 
Alabes mandatario di Deporte ta felicita famia- y coachnan cu 
ta sostene nos atleta. Cu deseo, disciplina, determinacion y 
dedicacion ta logra. Aruba ta orguyoso di bo Edgar. Conta cu 
nos sosten! 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


